Брусник (Вучитрн)
Брусник () је насеље у општини Вучитрн на Косову и Метохији. Према попису становништва на Косову 2011. године, село је имало 404 становника, већину становништва чине албанци.

Географија 
Село је на падини Чичавице, скоро цело на десној страни долине Брусничке реке, источно од брда Чечана.
Разбијеног је типа. Дели се у три махале: Музаћ, Пеца и Уковит, чији су називи по виђенијим родовима у њима. Куће у махалама су такоће разбијене. Удаљења између махала износе до 1 км.

Историја 
У селу је све до доласка мухаџира из Топлице било Срба. Зна се за неку браћу Ракиће (Јована и Недељка), који су се онда иселили у Топлицу. Ти и други Срби били су чифчије у поисламљених и поарбанашених Неможа из Дрвара, чији је један огранак живео у овом селу. Од старина у овом селу има једна црквина на месту Марина Вода.

Порекло становништва по родовима 

Поисламљени и поарбанашени родови 
 Пеца (3 к.) и Уковит (1 к.). Потичу од рода Неможа у Дрвару, одакле су се у Брусник преселили око 1830.

Арбанашки родови
 Музаћ (4 к.), од фиса Шаље. Досељен 1878. као мухаџир из Музаћа у Топлици.
 Колар (1 к.). Као мухаџир из Топлице живео је у суседном селу Дубовцу у Дреници, одакле је прешао у Брусник 1924. Припадник је фиса Климената.

Колонисти
 Митровићи (2 к.) 1920. из Сеоца (Андријевица).
 Мирић (1 к.) 1912. из Гацка (Херцеговина).
 Мандић (1 к.) и Вукотић (1 к.) 1922. из Чева (Цетиње).
 Делевић (1 к.) 1929. из Раче у Топлици.

Аутоколонисти
 Пајовић (1 к.). Досељен је 1925. из Куча на купљено имање.

Демографија

Референце

Спољашње везе 
  Brusnik/Brusnik на fallingrain.com
  Maplandia

Википројект географија/Насеља у Србији

Насељена места на Косову и Метохији
Насељена места у Вучитрну